***שלום לכולם!***

***להלן תקצירים לקורסים הניתנים למחוננים בימי רביעי:***

**אנימציה קלאסית  עם עינת קרני**

**נלמד לצלם ולערוך סרטי אנימציה בטכניקת stopmotion בה מצלמים תמונה אחר תמונה.  ניצר במגוון רחב של חומרים כגון פלסטלינה, אוכל, תחפושות, מגזרות נייר ועוד. נעבוד בקבוצות קטנות ומשתנות ונלמד לעבוד כצוות מנצח.**

**אוריגמי- מסע של נפש וידיים עם לייא סלאלחא:**

**בקורס מסע של נפש וידיים נפגוש את העולם של אומנות קיפולי הנייר היפנית, נקפל דפים בצבעים שונים ונעצב אותם בייחודיות, נהפוך אותם לתוצרים של דגמים שונים ומקסימים כמו קופסאות, כוכבים ופרחים. נקפל דגמים מגוונים מהקל לקשה, דגמים דו ותלת ממדיים שדרכם נחווה את הגיאומטריה ונהפוך אותה למוחשית. נלמד מושגי אוריגמי חדשים כמו: קיפול ספר וקיפול מעטפה. נפעיל חשיבה רבה, רמת דיוק וקואורדינציה גבוהה, עקביות והתמדה. נפתח יכולת הבנת הוראות, קשר בין סיבה לתוצאה, יכולת סבלנות ויצירתיות. נתמוך ונעזור אחד לשני בכיף ובשמחה.**

**עושים גלים עם אורי פרלשטיין:**

**מה משותף לים, אוהדי כדורגל ושקית תפוצ'יפס? למה קול לא עובר בחלל ואיך בכל זאת אסטרונאוטים מדברים ביניהם? איך בני ישראל "רואים את הקולות" ואיך כל זה קשור לפצצות אטום?**

**גלים שונים מקיפים אותנו מכל כיוון, וניתנים לתחושה על ידי חושינו השונים ישירות או בעקיפין. בשיעורי עושים גלים נשתמש בידיים, בראש ובחושים וכך נכיר סוגי גלים שונים. נבין את המשותף ואת השונה בסוגי הגלים ונלמד להשתמש במאפיינים של גלים ותווכים שונים בשימושים יומיומיים.**

**תיאטרון עם עינת קרני**

**נחקור את הבעת הגוף, הצליל, המילה והמשפט. נשחק במגוון תרגילים הכוללים, אילתור, פנטומימה ועוד**

**הרפתקאות עם סקראץ עם ריהאן עמר**

**תוכנית לימודים שמטרתה ללמד את התלמידים את יסודות התכנות והפיתוח באמצעות סביבת התכנות הוויזואלית הפשוטה והקלה לשימוש של סקראץ. במהלך הקורס, התלמידים מתנהלים באווירה יצירתית ומעוררת השראה, ולומדים ליצור משחקים, סימולציות, אנימציות ויישומים אינטראקטיביים דרך סביבת התכנות הידידותית והמותאמת של סקראץ. התלמידים מקבלים מיומנויות רבות, ללמוד ולהבין את היסודות הבסיסיים של התכנות וליצור קודים באמצעות הבנת לוגיקה ופקודות בסיסיות, לפתח רעיונות חדשניים וליישם אותם ביצירת הפרויקטים שלהם, מתכננים את הפרויקטים ומוסיפים גרפיקה ואנימציה באופן יצירתי, תוך הבה וניתוח של בעיות ואתגרים בתכנות ומציאת פתרונות יעילים ויצירתיים משלהם.**

**אובייקטיבי  עם זהר כהן:**

**לטפח יכולת להתמודד עם פרויקטים ארוכי טווח ולהשתמש באמנות ככלי משמעותי בחיי היום-יום.**

**'עולם ומלואו',  ידע ופעולה, חשיפה לפעולות אמנותיות מההיסטוריה של האמנות ואמנות פוסט מודרנית, לצורך יצירת התייחסות בדמוי תוצר אמנותי. פיתוח חשיבה אמנותית תוך מתן כלים להתבוננות בסביבה הקרובה בעין אמנותית, ביקורתית. סביבה כמקום הדורש פעולה אמנותית. באמצעות תרגילים והתנסויות בציור, פיסול גרפיטי. שלב נוסף בהתפתחות הקורס הוא מתן מענה לצורך של התלמידים לפתח פרויקטים עצמאיים, אישיים וארוכי טווח, תוך דיאלוג פתוח עם המורה והקבוצה.**

**צילום יצירתי עם ריהאן עמאר**

 **בקורס צילום יצירתי לומדים עקרונות צילום בסיסיים ושימוש באפליקציה לעריכת תמונות. במהלך הקורס, התלמידים נכנסים לעולם הצילום ולומדים תכנון תמונה, שליטה באור, בפוקוס, במסגרת, והשפעת זווית הצילום על התמונה. התלמידים מתרגלים ומשפרים את יכולותיהם בעריכת תמונות באמצעות אפליקציה מתקדמת לעריכה והעלמת תקלות בתמונות. הם לומדים להשתמש בכלים וטכניקות שונות כגון כיוון בהירות וניגודיות, תיקון גוונים וצבעים, צילום יציב. התלמידים מביאים את רעיונותיהם ואישיותם לתהליך העריכה ואת יכולת הביטוי האישי שלהם לתמונות.**

**"מגירות הנפש" עם זהר כהן**

**הקורס "מגירות הנפש" מעודד את התלמידים לבטא את עולמם הפנימי דרך יצירה. התלמידים יתנסו במגוון תחומים של אמנות בשאיפה כי התלמידים יתפתחו רגישות אמנותית וגילוי עצמי. הקורס כולל חיבור לטקסטים ספרותיים כמו "הנסיך הקטן", המשמשים כבסיס להשראה וליצירה אמנותית מגוונת. התלמידים יכירו גם את עבודותיו של מיכאל סגן כהן, והאמנית ביאנקה אשל גרשוני ואנה טיכו, אמנים ישראלים מוערכים, אשר יצירותיו מציעות חיבור ייחודי בין אסתטיקה לתרבות המקומית, וישמשו כמודל לחקירה אישית.**

**מדע בצלחת עם זכיה ואקים**

**קורס הזה עוסק בהיבטים מדעיים  של מזון ובישול ,לומדים וחוקרים מתוך התנסות ובישול ביחד . אנחנו עושים שימוש במדע ככלי חינוכי-חברתי, על מנת להעצים ילדים ותלמידים ולסייע להם לפתח יכולות של חשיבה רציונלית. בתוך כך הם רוכשים מיומנויות נוספות לחיים, כמו עבודה בצוות, חקירה, למידה וחשיבה ביקורתית. העצמת תלמידים תורמת גם לחיזוק הביטחון והדימוי העצמי של התלמידים ומעודדת את השתלבותם במסגרת, להקנות מיומנויות לימוד ומחקר חדשות ולהעמיק את הידע במקצועות המדעים.**

**יצירה בממד השלישי עם ריהאן עמאר:**

**היצירה במימד השלישי ההוא קורס לעיצוב וליצירה בתלת מימד. במהלך הקורס, התלמידים מתרגלים ומתפתחים מגוון מיומנויות העוסקות בתהליך היצירתי והטכני של הדפסת תלת מימד, מקבלים כלים וטכניקות לפיתוח היצירתיות בתחום הנדסת תלת מימד. הם נדרשים למציאת רעיונות ופתרונות חדשים, עיצוב אובייקט ויצירת אובייקט תלת מימדי ברמה גבוהה. התלמידים מתרגלים שימוש בכלים ותוכנות מתקדמות לעיצוב תלת מימדי, כגון תוכנות לעיצוב גרפי ודפוס תלת מימדי. הם מתנסים בטכניקות עיצוב מתקדמות כגון מודלים, טקסטורות, תאורה ומיפוי, על מנת ליצור עיצובים מורכבים ומותאמים.**

**נקודת השקפה עם אורי פרלשטיין**

**פעמים רבות דברים נראים או מרגישים אחרת ממה שהם באמת.**

**בשיעורי נקודת השקפה נסתכל על דברים בצורה קצת אחרת. נשחק עם מרחקים, זוויות, צבעים ועוד ונראה כיצד שינויים באלו גורמים לדברים להיראות שונה. נראה אשליות אופטיות ואחרות, נצייר בפרספקטיבה ונצלם "תמונות בלתי אפשריות" או לפחות כאלו שאנשים ישאלו "מה זה ??"**